СЦЕНАРИЙ

Адыгэ (шэрджэс) фащэм хуэгъэпса пшыхь.

**"Ук1уэдыжынкъым АДЫГЭ ФАЩЭ,лъэпкъыр псэухук1э,щы1эхук1э гъащ1э"**

Вед 1.Фи махуэр ф1ыуэ пщ1э зыхуэтщ1 ди хьэщ1э лъап1эхэ, ди нэхьыжъыф1хэ,псори ф1ык1э дызыщыгугъ ди щ1эблэ дахэхэ.

Вед2.Ди гуапэу джылэхъстэней хабзэу ф1эхъус сэламыр фыдох.

Вед.1Псоми зэрыфщ1эщи **дунейпсо Адыгэ Хасэмрэ щIалэгъуалэм я Iуэху зезыхьэ IуэхущIапIэхэмрэ къыхалъхьа жэрдэмкIэ минит1рэ пщык1уз гъэ (2011) лъандэрэ Адыгэ фащэм и махуэр ягъэлъапIэ фокIадэм и т1ощ1рэ им (28).**

**Вед2 . Минит1рэ пщык1уз гъэм (2012) махуэщIэр яублащ Къэбэрдей-Балъкъэрми.  А махуэм къалэн нэхъыщхьэу хэлъыр адыгэ щIалэгъуалэр я щэнхабзэм, я хабзэжьхэм нэхъ пэгъунэгъу щIыжынращ.**

**Вед 1. Фащэр адыгэм къигупсыса, къыдэгъуэгурыкIуа щыгъынми, ар ди гъунэгъу щIыналъэхэм щыпсэу нэгъуэщI лъэпкъхэми къащтащ, езыхэм я нэщэнэ гуэрхэр халъхьэжу. Хамэ къэрал къикIа зыплъыхьакIуэхэм ятхыжу щытащ адыгэ зыхуэпэкIэмрэ фащэмрэ кавказ лъэпкъхэр къазэрыдэплъейр, щапхъэ зэрытрахар .**

**Вед.2**Ди адэжьхэм къагупсыса фащэ екIур къащтащ лъэпкъ куэдым. Ди фащэ дахэр иджыпсту хьэгъуэлIыгъуэхэм , махуэшхуэ зэ1ущ1эхэм щыщатIагъэ, иджырей зэманым къезэгъыу абы зэхъуэкIыныгъэ гуэрхэр халъхьэурэ ирагъэд , махуэ къэс зезыхьэхэри мащIэкъым. Дауэ хъуами, дуней псом къызэрыщацIыхуу щыта адыгэ фащэр ди лъэпкъым ихъумэжыну, нобэм къигъэсыну хузэфIэкIащ.

**Вед1.** Абы ищыхьэтщ Россием щек1уэк1а егъэджак1уэхэм я зэпеуэм адыгэ ц1ыхубз фащэ щыгъыу Кхъуэ1уфэ Залинэ утыку зэрихьар .

**Вед**. 2 Россием щыпсэу лъэпкъхэм я зэхуакум зэгуры1уэныгъэ, мамырыгъэ дэлъын папщ1э Щэнхабзэм и хъугъуэф1ыгъуэхэм щыщу ЮНЕСКО-м «Кавказыр Россием и налкъутнэлмэс» проектым ипкъ итк1э Францым къыщызэ1уаха музейм Бетыгъуэн Ауес зи унафэщ1 артийс комитетым тыгъэ яхуищ1ащ адыгэ ц1ыхубз фащэмрэ ц1ыхухъу фащэмрэ Хъурей Жанусэ идауэ.

**Вед.1** А музейр къыщызэ1уахым Ауес и жэрдэмыр да1ыгъыну здишауэ щытащ Къэбэрдей-Балъкъэрым и артистхэу Гъэсташэ Наталие, Даур Ирина, Осетия Ищхъэрэмрэ Грузиемрэ я артист Гуцаев Надар нэгъуэщ1хэри.

1.

2

Вед.2 Иджыпсту щыгъуазэ ф1ытщ1ынщ ц1ыхухъу фащэмрэ ц1ыхубз фащэмрэ хыхьэр абыхэм я мыхъэнэхэр:Ц1ыхухъу фащэм хыхьэхэр,цей,джанэ,хьэзыр,бгырыпх,бащлыкъ,къамэ,шырыкъу, пы1э, щ1ак1уэ. Адыгэ цейр нэм зыкъы­щIэзымыдзэ фэхэм къыха­щIыкIырт: морэ, фIыцIэ, щхъуэ хуэдэхэм. Цей хужь езыгъэдыну хуитыр пщыхэрат. Цейр Iэпкълъэпкъым хуэфIу, бгым иувэу ядырт. И кIыхьагъыр нэхъыбэм сантиметрий-пщIыкIэ лъэгуажьэм къы­дэIэбейуэ къагъэувыIэрт. И гупэм деж ар щIыIуищ-тхукIэ бопхэ, и Iэщхьэхэр захуэщ, и кIы­хьагъыр Iэ бэлагъым фIыуэ фIокI.

**Вед.1Джанэр** зыгъэдахэ Iыхьэхэм ящыщт пщэм и лъагагъкIэ, сантиметриплI-хыкIэ дэкIуей пщампIэ лъагэ дытар.

**Хьэзырхэмрэ хьэзырылъэхэмрэ**

 Хьэзырылъэхэр цейм хэмытынкIэ Iэмал зимыIэ Iыхьэщ. Ар цIыкIу-цIыкIуу зэпыщхьэхукIа жып гупщ, пхъэм е къупщхьэм къыхэ­щIыкIауэ гынылъэ зырыз иIэжу. Гыныр къежьа нэужьщ ар цейм кIэрадэн щыщIадзар. Хьэзырхэр, нэхъ убгъуауэ жыпIэмэ, зэман лей имы­гъэкIуэду шууейм и фочыр иузэдыну Iэмал иIэн щхьэкIэ щIауэ аращ.

Вед2 **Бгырыпхыр**

 Цейм къыпхугуэмыхын Iыхьэу хэтщ абы щIапхэ бгырыпхыр. Бгырыпхым сэшхуэр, кIэрахъуэр, къамэр, зэманым елъытауэ щыIэ нэгъуэщI Iэщэхэри кIэрагъэзагъэ.

**Бащлыкъ**ыр къагъэсэбэпыу щытащ гъуэгу теува зек1уэ к1уэм уэшх къыщешхым я щхьэм ф1алъэрт,я зыныкъуэхэм гъуэмылэ иралъхьэрт.

**Шырыкъухэм**,упщ1элъейхэм шым урытесыну тыншт,хуабэт.

**Пы1э** Мэлыфэм къыхэщ1ык1а хъурыфэ пы1эм уэшхми,уэсми,жъыбгъэми щхьэр щихъумэт

**Щ1ак1уэр** къагъэсэбэпу щытащ теп1эн щ1элъыну уэшхи, пси пхырык1ыртэкъым,гъуди бадзи езэгъыртэкъым.

**Вед.1.Ц1ыхубз щыгъынхэр** къыхэщ1ык1ат данэм, шылэм, дарийм. Ди лъэпкъ уардэм и пщащэхэм я фащэр гъэщ1эрэщ1ат, дахэт, къулейт.Сыт хуэдизу мыгъэщ1эрэщ1ами, абы лей лъэпкъ хэлътэкъым.

Бзылъхугъэ щыгъынхэм хохьэ - щIагъщIэлъ джанэр, бахуцейр, 1элъэщ1ыр, вакъэр,пы1эр,1эгъуапэ пылъхьэр, бгырыпхыр.

**Вед.2.Щ1агъщ1элъыр.**

Щ1агъщ1элъ джанэм и 1эгъуапэхэр зэву щытщ и 1эм нэсыхук1э, джанэм и к1ыхьагъыр лъэдакъэм нэс нос. И теплъэр хужьу, плъыжьу, гъуэжьу щытт джанэр. Апхуэдэ джанэм и 1эгъуапэр к1ыхьу, хъыджэбзым и 1эр игъэпщк1уу щытт.

**Босцейр** щытт к1ыхьу, и бгъэр зэ1ухауэ, и 1эгъуапэхэр бгъузэу, и 1эхэм и деж щынэск1э бгъуэ хъууэ. Босцей дахэхэр къыхадык1т щэк1 лъап1эхэм: шылэ 1уданэ, къэдабэ. Адыгэ фащэм и теплъафэр зэтеубыдауэ щытт, нэхъ къагъэсэбпу щытащ хужьыфэ, плъжьыфэ, ф1ыц1афэ, къуэлэн хъыданхэр. Бахуцейм и к1апэхэри ибгъухэри къэдыхьауэ щытт дыщэ 1уданэк1э.

**1эгъуапэ ф1элъхьэ.**1эгъуапэ ф1элъхьэр к1ыхьу къелэлэхыу, хуабжьу къулейуэ гъэдэхауэ щытщ, тхыпхъэр дыщэ 1уданэк1э хэдык1ауэ.

**Вед.1Бгырыпхыр** щат1агъэу щытащ джанэм е босцейм и гущ1ы1ук1э. Бгырыпхыр къыхэщ1ык1ат дыжьыным, гъэдэхат мыщ1э зыщымыщхэмк1э. Зэв дыдэу икъузт пщащэм и бгыр.

Бзылъхугъэ **пы1эхэр** папц1эт, шыкъу ярысрэ, шыкъум мазэ ныкъуэ тегъэт1ысхьэжауэ. Пы1эхэр къыхэщ1ык1ат упщ1эми дарийми, тхыпхъэрэ дэнлъэчрэк1э щ1эгъэнауэ.

Шылэ 1уданэ **1элъэщ1ыр** траубгъуэт пы1эм и щхьэк1э, 1элъэщ1 к1апэхэмк1э пщэр къырашыхьэк1т.

**Вед**.2.Дэ нобэ ди мурад нэхъыщхьэщ ди лъэпкъым дунейм иритыфа щыгъын дахэр дгъэлъэпIэ­ныр, а фащэр ижь-ижьыж лъандэрэ зигу дыхьа лъэпкъхэмрэ дэрэ ди зэхуаку ныбжьэгъугъэмрэ , хабзэмрэ зыщедгъэубгъуну едгъэубыдыл1эну аращ».

4

5

6

**Вед.2.** Нобэрей ди зэ1ущ1эр гуфIэгъуэшхуэщ. Адыгэ фащэр ди лъэпкъым ейщи, абы дрипагэу зетхьэжыныр ди къалэнщ,

Адыгэ фащэм жегъы1э,сыту ф1ыщэт мы псор зи1эрык1 адыгэ лъэпкъым сызэрыщыщыр!

**Вед.1.**Маржэ ,дымыгъэк1уэдыжу зедывгъыхьэ,дывгъэхъумэ зылъэгъуам телъыджэ ящыхъуа фащэ гъэщ1эгъуэныр!

**Вед**.2.Ди зэ1ущ1эм и к1э ухыу дыхуейщ дынывэхъуэхъуну мамырыгъэр ди1эну, ди Къэбэрдей-Балъкъэрым и щ1ыналъэр еф1эк1уэу, дызэгуры1уэрэ дызэдэ1уэжу, ди бзэр ди хабзэр тщ1эжу ди фащэр зетхьэжу,тхъумэжу, берычэтыр дбгъэдэлъу, щ1эблэ узыншэ куэд къытщ1эхъуэу, адыгэ лъэпкъыр тхьэм дигъэпсэу.